EkBass/fiwiki-20250220-pages-articles huggingface dataset:
David Lee (koripalloilija)

David Lee (s. 29. huhtikuuta 1983 Saint Louis, Missouri) on yhdysvaltalainen koripalloilija, joka on pelannut NBA:ssa vuodesta 2005 lähtien. New York Knicks varasi isona laitahyökkääjänä tai sentterinä pelaavan Leen NBA:han 30. vuorolla vuoden 2005 varaustilaisuudessa. Tätä ennen hän pelasi neljä kautta Floridan yliopiston joukkueessa. Lee aloitti NBA-uransa Knicksissä, jossa hän pelasi viiden kauden ajan. Tämän jälkeen hän edusti viisi kautta Golden State Warriorsia. Vuonna 2007 Lee valittiin NBA:n tulokkaiden tähdistöottelun arvokkaimmaksi pelaajaksi. NBA:n tähdistöottelussa hän pelasi vuosina 2010 ja 2013. Vuonna 2013 hänet valittiin myös NBA:n kolmostähdistöviisikkoon. Kaudella 2014–2015 Lee voitti Warriorsissa NBA:n mestaruuden. Seuraavan kauden Lee aloitti Boston Celticsissä mutta päätti sen Dallas Mavericksissa. Kesällä 2016 Lee siirtyi San Antonio Spursiin kaksivuotisella sopimuksella, jossa jatko jälkimmäiselle vuodelle oli pelaajan päätettävissähttp://www.si.com/nba/2016/07/28/david-lee-san-antonio-spurs- signs-contract.Basketball-Reference.comNBA == Lähteet == * David Lee NBA Stats Basketball-Reference.com * David Lee Stats College Basketball at Sports- Reference.com * Profiili NBA === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Jevgeni Ivannikov

Jevgeni Ivannikov (s. 29. huhtikuuta 1991 Pietari) on venäläinen jääkiekkomaalivahti, joka edustaa KHL-joukkue HK Neftehimik Nižnekamskia. ==Lähteet== Luokka:Venäläiset jääkiekkomaalivahdit Luokka:Vuonna 1991 syntyneet Luokka:Elävät henkilöt
Gidsken Jakobsen

Gidsken Nilsine Jakobsen (1. elokuuta 1908 Hemnesberget – 13. kesäkuuta 1990 Tretten) oli norjalainen ilmailun pioneeri. Nainen, joka lensi omalla lentokoneellaan hämmästytti koko Norjaa. Jakobsen suoritti lentolupakirjan kaikkien aikojen toisena norjalaisnaisena. Hän valmistui ilmailukurssinsa parhaana oppilaana. Jakobsen oppi Suomessa lentämään vesitasolla, ja osti oman VL Sääski -vesitason vuonna 1929. Se maksoi 18 000 kruunua eli yhdeksän kertaa palkan, jonka Jakobsen tienasi vuodessa konttoristina isänsä tehtaalla. Koneen nimi oli "Måsen" eli "Lokki". Vuonna 1932 hän perusti oman lentoyhtiönsä, tarkoituksenaan aloittaa posti- ja matkustajaliikenne. Se ei kuitenkaan koskaan päässyt kunnolla aloittamaan toimintaansa. Jakobsenista tuli kuuluisa ja hän esiintyi lentonäytöksissä Norjassa, Saksassa ja Yhdysvalloissa. Erään onnettomuuden jälkeen hän osti kalatehtaan Narvikista ja vei kalajalosteita Saksaan. Tämä oli vuonna 1940 ongelmallista ja hän joutui sekä norjalaisten että saksalaisten pidättämäksi. Sodan aikana häntä epäiltiin vakoilusta saksalaisten hyväksi. == Lähteet == == Aiheesta muualla == * Gidsken Jakobsen. Arkistoitu 3.3.2016. * Lentäjätär lennukkinsa anastajana. Suomalaisen Sääski- koneen ainutlaatuiset vaiheet, Helsingin Sanomat, 22.08.1931, nro 225, s. 5, Kansalliskirjaston digitaaliset aineistot * Huono-onninen lentokone. Nti Jacobsen väittää saaneensa "Sääski"-yhtiöstä ala-arvoisen koneen, Helsingin Sanomat, 04.09.1931, nro 238, s. 4, Kansalliskirjaston digitaaliset aineistot Luokka:Norjalaiset lentäjät Luokka:Vuonna 1908 syntyneet Luokka:Vuonna 1990 kuolleet
Red Bull Junior Team

Red Bull Junior Team on Red Bullin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia. Se perustettiin vuonna 2001. Akatemian kautta Red Bull saa kuljettajat Formula 1 -talleilleen. Päätalli Red Bull Racingin kuljettajat aloittavat Alpha Tauri -tallissa, josta heidät myöhemmin nostetaan mahdollisesti ylös. Akatemiakuljettajat toimivat myös virallisesti tallien testi- ja varakuljettajina. Ensimmäinen ohjelman kautta F1-sarjaan noussut kuljettaja oli Christian Klien, joka sai paikan Jaguarilta kaudella 2004. Red Bull osti kyseisen tallin Fordilta vuotta myöhemmin, ja nimesi sen Red Bull Racingiksi. Vuotta myöhemmin Red Bull osti Minardi-tallin junioritallikseen, ja nimesi sen Scuderia Toro Rossoksi. Tallin nimi muuttui AlphaTauriksi kaudeksi 2020. == Nykyiset kuljettajat == Kuljettaja Vuodet Nyk. sarja Dennis Hauger 2018– FIA Formula 2 Championship Jonny Edgar 2018– FIA Formula 3 Championship Liam Lawson 2019– FIA Formula 2 Championship Jehan Daruvala 2020– FIA Formula 2 Championship Jak Crawford 2020– FIA Formula 3 Championship Ayumu Iwasa 2021– FIA Formula 2 Championship Isack Hadjar 2022– FIA Formula 3 Championship Souta Arao 2022– Ranskan Formula 4 Yuto Nomura 2022– Ranskan Formula 4 Ren Sato 2022– Super Formula Enzo Fittipaldi 2023– FIA Formula 2 Championship Zane Maloney 2023– FIA Formula 2 Championship == Formula 1 -sarjaan nousseet == Yhteensä Red Bull Junior Team on tuottanut Red Bullin talleille 11 F1-kuljettajaa vuoteen 2016 mennessä. Lisäksi akatemiassa olleista kuljettajista muissa talleissa F1:ssä ovat ajaneet Enrique Bernoldi, Karun Chandhok ja Patrick Friesacher. Kuljettaja Akatemiassa F1:ssä Nykyinen talli Muuta Yuki Tsunoda 2019–2020 2021– AlphaTauri Ensimmäinen 2000-luvulla syntynyt Formula 1 ajanut kuljettaja. Alexander Albon 2012 2019– Red Bull Pierre Gasly 2014–2017 2017– Alpha Tauri Max Verstappen 2014–2016 2015– Red Bull F1-historian nuorin kuljettaja ja osakilpailuvoittaja Carlos Sainz Jr. 2010–2014 2015– Scuderia Ferrari Daniil Kvjat 2010–2013 2014–2017, 2019–2020 AlphaTauri Daniel Ricciardo 2008–2011 2011– McLaren Debytoi HRT F1 -tallissa Jean-Éric Vergne 2008–2011 2012–2014 Formula E Sébastien Buemi 2007–2008 2009–2011 Formula E Jaime Alguersuari 2007–2009 2009–2011 Debyytissään historian nuorin F1-kuljettaja Sebastian Vettel 2001–2007 2007– Aston Martin Nelinkertainen maailmanmestari Scott Speed 2003–2005 2006–2007 Erotettiin kesken kauden Vitantonio Liuzzi 2010–2013 2005–2007, 2009–2011 Christian Klien 2001–2003 2004–2006, 2010 Ensimmäinen akatemian F1-kuljettaja == Lähteet == Luokka:Red Bull
Jesse (yhtye)

Jesse on helsinkiläinen elektronisen musiikin yhtye, jonka muodostavat Kalifornia-Keke (Niko Liinamaa) ja Stiletti-Ana (Ilari Larjosto). ==Diskografia== ===Albumit=== *Kaikki! (2008) *Tum Tum Tum (2009) *Slurps! (EP, 2009) *III (2012) *Jesse Live Bootlegs Vol.1 (2013) *Music for Emotions 1 (2014) *Fluids (2018) *Descend (2023) ==Arviot== *Desibeli.net: Tum Tum Tum ==Lähteet== * ==Aiheesta muualla== *Jessen kotisivut *Rumba.fi artikkeli *Basso.fi artikkeli Luokka:Suomalaiset elektronisen musiikin yhtyeet
Halo Wars 2

Halo Wars 2 on 343 Industriesin ja Creative Assemblyn kehittämä strategiapeli. Pelin on julkaissut Microsoft Studios 21. helmikuuta 2017 Xbox Onelle ja Windows 10:lle. Se on jatkoa vuonna 2009 julkaistulle Halo Warsille. Peli sijoittuu suoraan Halo 5: Guardiansin tapahtumien jälkeiseen aikaan ja 28 vuotta alkuperäisen Halo Warsin jälkeen. ==Pelaaminen== Halo Wars 2 on reaaliaikainen strategiapeli. Pelissä on kaksi eri ryhmittymää; United Space Nation Command (UNSC) ja Banished. Kampanja koostuu 13 tehtävästä ja tukee yhteistyöpeliä. ==Kehitys== Halo Wars 2:n kehittäminen aloitettiin jo vuonna 2014, mutta se julkistettiin vasta vuoden 2015 Gamescom-messuilla. Yhteistyössä 343 Industriesin kanssa pelin kerrottiin kehittävän Total War -strategiapelisarjasta tunnettu Creative Assembly ja sen julkaistavan Xbox Onelle ja Windows 10 -tietokoneille. Julkaisuajankohdaksi kerrottiin tuolloin vuoden 2016 syksy, mutta Electronic Entertainment Expo 2016 -messutapahtumassa julkaisuajankohdaksi varmistui vuoden 2017 kevät. Amerikkalainen Blur Studio vastaa välianimaatioista. Sillä on myös aiempaa kokemusta Halo-sarjan peleistä, viimeisimpänä Halo 2 Anniversarysta. Välttääkseen Halo: The Master Chief Collectionin epäonnistuneen julkaisun 343 Industriesin johtaja Bonnie Ross lupasi studion järjestävän kaikista tulevista sarjan peleistä betatestin. Konsolipelaajille avoin beta järjestettiin vuoden 2016 kesäkuun puolivälissä. Alun perin betan oli tarkoitus kestää viikon verran, mutta sitä jatkettiin aluksi kahdella päivällä ja myöhemmin vielä yhdellä päivällä. PC- ja konsolipelaajien oli alun perin tarkoitus voida pelata keskenään, mutta ominaisuudesta luovuttiin varhaisessa vaiheessa. Kehittäjät haluavat tehdä pelistä helposti lähestyttävän vasta-alkajille. 343 Industriesin strategiapeliosaston johtaja Dan Ayoyb uusien pelimuotojen saaneen vaikutteita multiplayer online battle arena -lajityypin peleistä. ==Markkinointi== Ensimmäinen traileri Halo Wars 2:sta julkaistiin vuoden 2015 Gamescom- messuilla ja toinen seuraavana vuonna E3-messuilla, jonka lisäksi vierailijoille annettiin mahdollisuus kokeilla pelin demoa. Helmikuussa 2016 343 Industries ja leluvalmistaja Mattel julkistivat yhteistyösopimuksen Halo- aiheisten lelujen tuottamisesta. Kesäkuun puolivälissä järjestetyn betan pelaajille jaettiin ilmaisia kultaisia REQ-pakkauksia Halo 5:een. ==Lähteet== ==Aiheesta muualla== * *Halo Waypoint pelisarjan virallinen sivusto *Halopedia Luokka:Halo-pelit Luokka:Reaaliaikaiset strategiapelit Luokka:Verkkomoninpelit Luokka:Xbox One -pelit Luokka:Windows-pelit Luokka:Vuoden 2017 videopelit Luokka:Creative Assembly
Mustalais-suon arvoitus

Mustalais-suon arvoitus on vuonna 1931 ilmestynyt kirjailija Aarne Haapakosken esikoisromaani, joka on yksi Suomen ensimmäisistä dekkareista. Myöhemmin salanimellä ”Outsider” tunnettu Haapakoski julkaisi teoksen omakustanteena ja sen jakelijana toimi Pekka Lönngrenin omistama viihdekirjallisuuteen erikoistunut Kustannusliike Minerva Oy. == Yleistä == Kirjan tarina sisältää viittauksia aikaisemmin samana vuonna paljastuneeseen Tattarisuon tapaukseen, jolloin Helsingin maalaiskunnan Malmilla sijaitsevasta lähteestä löytyi ruumiinosia. Mustalais-suon arvoitus on toinen Haapakosken omalla nimellään julkaisemasta kahdesta salapoliisikertomuksesta. Vuonna 1934 ilmestyi Madame Saahl’in salaisuus, joka pohjautuu kansainvälistä huomiota saaneeseen vakoilutapaukseen Pariisissa. Molempien päähenkilönä on helsinkiläinen sanomalehtimies ja yksityisetsivä Martti Kyttä. Teos julkaistiin uudelleen Seaflower-kustannuksen näköispainoksena vuonna 1990. == Tarina == Teoksen päähenkilönä on sanomalehtimies ja yksityisetsivä Martti Kyttä, joka ratkoo salaperäisen K. CC Klubin arvoitusta. Kyseessä on kansainvälinen salaseura, joka pitää esikuvanaan Friedrich Nietzscheä ja pyrkii kohti yli-ihmisyyttä. Sen jäsenet edustavat eri kansallisuuksia ja poliittisia suuntauksia, mutta yhteisen päämäärän vuoksi henkilökohtaisista näkemyksistä vaietaan. Lisäksi kirjassa mainitaan toinen salaseura Vihreänvyö ritarit, joka on vielä K. CC Klubiakin salaperäisempi. Haapakoski kertoo järjestöstä vain sen verran, että sen toiminta on keskittynyt Lontooseen ja Pariisiin. K. CC Klubi on aikakaudelleen tyypillinen karikatyyri vapaamuurareista. Haapakosken mukaan kerho on epäisänmaallinen, koska sitä johdetaan Suomen ulkopuolelta. Lisäksi sen upporikkaat jäsenet elävät yltäkylläisyydessä samaan aikaan, kun muu yhteiskunta kärsii laman aiheuttamasta niukkuudesta. Teoksessa esiintyy Tattarisuon löytöä muistuttava ruumislöytö ja lisäksi kirja sisältää muitakin viittauksia tapaukseen. Haapakoski oli todennäköisesti lisännyt Tattarisuohon liittyvän sivujuonen marraskuussa ilmestyneeseen kirjaansa vasta kun se oli noussut Suomen ykkösuutiseksi syksyllä 1931. Kirjan luku ”Kammottava löytö Mustalais-suolta” on kopioitu lähes suoraan sanomalehtiuutisista, eikä se liity kirjan varsinaiseen juoneen mitenkään. Haapakosken tarkoituksenä lienee ollut vain lisätä teoksen kiinnostavuutta ajankohtaisella aiheella. Merkittävimmät sanomalehdet eivät siitä huolimatta huomioineet kirjaa lainkaan. == Lähteet == ==Aiheesta muualla== Luokka:Suomalaiset rikosromaanit Luokka:Vuoden 1931 kirjat
Eetu Salinin muistomerkki (Lahti)

Eetu Salinin muistomerkki on suomalaisen työväenliikkeen aktiivin, toimittajan ja kansanedustajan Johan Edvard ”Eetu” Salinin muistoksi pystytetty patsas Lahden Mariankadun puistikossa . Suomen Sosialidemokraattisen Puolueen perustajajäseniin kuulunut Salin syntyi Lahden naapurikunnassa Asikkalassa vuonna 1866 ja kouluttauduttuaan suutariksi työskenteli Lahdessa. Pronssiin valettu patsas sijaitsee Mariankadun jatkeena olevassa puistossa kaupungintalon lähellä. Muistopatsaan hankkimista esitti Lahden Sos.-dem Kunnallisjärjestö ry. Eetu Salinin muistomerkin on suunnitellut lahtelainen kuvanveistäjä Veikko Leppänen. Muistomerkissä voimakkaana esitetty Salin astuu esiin liekeistä. Veistos on tyylisuunnaltaan informalistinen figuratiivisine piirteineen. == Lähteet == Luokka:Lahden patsaat ja veistokset
Devlet I Giray

Devlet I Giray (I Девлет Герай, I Devlet Geray, ١ دولت كراى‎ ; 1512–1577 Bahtšisarai, Krimin kaanikunta)Englanninkielisissä lähteissä usein nimellä Dawlat Giray. oli Krimin kaanikunnan hallitsija, Krimin kaani vuosina 1551–1577. Giray hallitsi Krimiä Osmanien valtakunnan vasallina ja liittolaisena. Devlet oli kaani Meñli I GiraynMyös nimellä Mübarek Giray. poika ja hänet nimitti valtaistuimen ensimmäiseksi perilliseksi kaani Saadet I Giray vuonna 1532. Edeltäjänsä hallintokauden aikana Devlet asui vuosia Istanbulissa, jossa hän solmi merkittäviä poliittisia yhteyksiä. Hän peri valtaistuimen Osmanien valtakunnan sulttaanin Suleiman Suuren tuella vuonna 1551, kun hänen edeltäjänsä Sahib I Giray oli salamurhattu Devletin kannattajan toimesta. ==Kaanin sota Venäjää vastaan== Edeltäjiensä lailla hän jatkoi Krimin kaanikunnan perinteisen vihollisen Venäjän vastustamista ja solmi tämänvastaisen liittolaissopimuksen Jagellonien dynastian kanssa 1552 ja aloitti Moskovaan suuntautuneen sotaretken, joka päättyi tappiollisesti Tulassa ja Šivoronjoella käydyissä taisteluissa. Vuonna 1555 hänen sotaretkensä oli kuitenkin voitokas. Hän osallistui myös Astrahanin sotaretkeen 1569 Osmanien valtakunnan kanssa. Tappion jälkeen hän aloitti jälleen oman sotaretkensä Iivana IV Julman hallitsemalle Venäjälle 1571. Voitettuaan venäläisarmeijan taistelussa Oka-joella hän onnistui ajamaan tsaarin pois Moskovasta, joka syttyi palamaan tataarien sitä vallatessa. Onnistuneesta sotaretkestään Devlet sai lisänimen Taht alğan, "Pääkaupungin Valtaaja". Nöyryytetty tsaari lupaamaan entisen Astrahanin kaanikunnan alueen luovuttamisen kaanille vihollisuuksien välittömäksi lopettamiseksi. Seuraavana vuonna Devletille kävi ilmi, ettei Iivanalla ollut aiettakaan pitää lupaustaan, joten hän kokosi toisen suuren armeijan ja marssi jälleen kohti Moskovaa. Tämä armeija kuitenkin hävisi venäläisille Moskovan eteläpuolella käydyn Molodin taistelun 1572 ja joutui vetäytymään. ==Perhe== Devlet I kuoli huhti-toukokuussa 1577. Hänellä oli monta vaimoa, joiden kanssa hän sai kahdeksantoista poikaa. Hänen ensimmäinen vaimonsa oli adygei-ylimys Tarzatiqin tytär. Myös hänen neljäs vaimonsa oli kansallisuudeltaan tšerkessi. Devlet sijoitti poikansa usein johtotehtäviin, kuten kaanin lähintä apulaiskomentajaa merkitsevän qalgan asemaan. Esimerkiksi voittoon päättyneessä Sudbištšin taistelussa 24-25. kesäkuuta 1555 Devletin poika Ahmed Giray johti toista tataariosastoa, mutta hän kuoli taistelun aikana. Hänen seuraajakseen Devlet nimitti toisen poikansa, Mehmedin, josta tuli seuraava Krimin kaani. Mehmedin lisäksi viidestä Devletin pojasta tuli aikanaan myös Krimin kaaneja. ==Lähteet== Luokka:Krimin kaanit Luokka:Osmanien valtakunnan vasallit Luokka:Vuonna 1512 syntyneet Luokka:Vuonna 1577 kuolleet
Petri Böckerman

Petri Böckerman on suomalainen taloustieteilijä. Hän työskentelee Jyväskylän yliopiston kauppakorkeakoulussa terveystaloustieteen professorina ja Palkansaajien tutkimuslaitoksella erikoistutkijana. Aiemmin hän työskenteli terveystaloustieteen professorina Turun yliopistossaTerveystaloustiede avaa sote-solmuja Turun yliopisto 30.10.2014. Viitattu 15.6.2016. Böckerman on toiminut professorina Tampereen yliopistossa ja hän on Tampereen yliopiston dosentti erikoisalana työn taloustiede ja Turun kauppakorkeakoulun dosentti erikoisalana terveystaloustiede. Hän on työskennellyt tutkijana Palkansaajien tutkimuslaitoksella vuodesta 1996 lähtien.Böckermanin CV Palkansaajien tutkimuslaitoksen verkkosivulla Viitattu 15.6.2016 Koulutukseltaan Böckerman on filosofian tohtori pääaineena kansantaloustiede. Hän väitteli Helsingin kauppakorkeakoulusta vuonna 2003 otsikolla "Empirical Studies on Working Hours and Labour Market Flows".Petri Böckerman: Empirical studies on working hours and labour market flows Kauppakorkeakoulun väitöskirjat. Viitattu 15.6.2016 == Lähteet == == Aiheesta muualla == * Böckermanin henkilökohtainen kotisivu * Böckermanin tieteelliset julkaisut IDEASissa Luokka:Suomalaiset taloustieteilijät Luokka:Suomalaiset professorit Luokka:Elävät henkilöt Luokka:Syntymävuosi puuttuu
Edward Shepherd Creasy

Edward Shepherd Creasy (1812–1878) oli viktoriaanisen ajan englantilainen historioitsija ja lakimies. ==Elämä== Creasy syntyi Bexleyssä Isossa- Britanniassa vuonna 1812. Hän opiskeli Eton Collegessa ja King’s Collegessa Cambridgessa. Creasy sai oikeuden harjoittaa lakimiehen ammattia 1837. Vuonna 1840 hän alkoi opettamaan antiikin ja uuden ajan historiaa Lontoon yliopistossa. Creasy lyötiin ritariksi 1860. Hänet nimitettiin korkeimman oikeuden päätuomariksi Ceylonille samana vuonna. Hänen terveytensä kuitenkin heikkeni ja palasi Englantiin 1870, jääden eläkkeelle kolme vuotta myöhemmin. Creasy kuoli Lontoossa 1878. ==Teokset== Creasyn parhaiten tunnettu teos on vuonna 1851 julkaistu Fifteen Decisive Battles of the World. Teos henkii tyypillisiä 1800-luvun suurvalta-brittiläisiä mielikuvia, joissa pyritään osoittamaan Euroopan ulkopuoliset kansat barbaarisiksi ja joissa eurooppalaiset kansat pelastivat sivilisaation tuholta lyömällä ulkopuoliset suurissa ja ratkaisevissa taisteluissa. Creasyn toinen tunnettu teos on History of the Ottoman Turks: Based Chiefly on Von Hammer (1856), joka perustui pääosin itävaltalaisen orientalistin Joseph von Hammer-Purgstallin samannimiseen teokseen. Creasy kirjoitti History of the Ottoman Turks-teoksen tuolloin ajankohtaisen Krimin sodan historiallisten taustojen valaisemiseksi. Teosta haukuttiin ilmestymisaikanaan liiastakin myötämielisyydestä "barbaarista ja julmaa" Osmanien valtakuntaa kohtaan. Nyttemmin sitä on arvosteltu siitä, että teos nojaa täysin välikäsiin eikä Creasy käyttänyt suoraan ainuttakaan turkkilaista lähdettä tai teosta sitä kirjoittaessaan. Muita teoksia: * Biographies of Eminent Etonians (1850) * Historical and Critical Account of the Several Invasions of England (1852) * History of England, (1869–70) * The Rise and Progress of the English Constitution (1872) * Imperial and Colonial Institutions of the British Empire (1872). ==Lähteet== ==Aiheesta muualla== * Edward Creasyn teoksia Internet Archivessa Luokka:Brittiläiset historioitsijat Luokka:Vuonna 1812 syntyneet Luokka:Vuonna 1878 kuolleet
Säveletär

Säveletär oli Helsingissä vuosina 1906–1911 ilmestynyt musiikkilehti. Ilmari Krohnin ja vuodesta 1907 lähtien Heikki Klemetin toimittama Säveletär pyrki taidemusiikin ohella kiinnittämään huomiota laulu- ja soittojuhlien, torvisoittokuntien, kirkon ja kansakoulun arkisempaan musiikinviljelyyn. Kahdesti kuukaudessa ilmestynyt lehti oli taloudellisesti kannattamaton. Sen jatkona ilmestyivät vuosina 1913–1917 Uusi Säveletär (julkaisijana Primus Leppänen) ja vuonna 1918 Säveletär. Uusi jakso. ==Lähteet== ==Aiheesta muualla== * Säveletär digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset musiikkilehdet
Vähävesi (Ikaalinen)

Vähävesi on Pirkanmaalla Ikaalisissa Sisätön Eränperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vähävesi on osa Juurijärven-Hulppojärven valuma-aluetta. == Maantietoa == Järven pituus on 1,2 kilometriä, leveys 700 metriä ja sen pinta-ala on 47 hehtaaria. Se sijaitsee Hulppojärven ja Juurijärven välissä. Järvi on matala ja siksi rannoiltaan ruohottunut ja soistunut. Rantaan päättyy muutamassa paikassa avosuota. Järvessä on yhdeksän matalaa saarta, joista suurin on 60 metriä pitkä. Siihen laskee yhdeksän suo- ojaa, mutta suurin osa läpivirtauksesta on Rajaojan syytä. Rajaoja on Hulppojärven lyhyt laskuoja ja Vähäveden oma laskuoja Majaoja laskee puolen kilometrin mittaisena Juurijärveen. Rantaviivan pituus on 5,2 kilometriä. Järven ympäristössä sijaitsee neljä maatilaa ja rannoille on rakennettu neljä vapaa-ajan asuntoa. == Historiaa == Järven vedenpintaa on ilmeisesti alennettu, koska eräs kallioinen niemi on nimeltään Kirkkosaari. == Lähteet == == Aiheesta muualla == Luokka:Juurijärven–Hulppojärven valuma-alue Luokka:Ikaalisten järvet Luokka:Sisättö
Judith Guest

Judith Guest (s. 29. maaliskuuta 1936 Detroit, Michigan) on yhdysvaltalainen kirjailija ja elokuvakäsikirjoittaja, joka tunnetaan perheen kriisejä läpikäyvien nuorten kuvaamisesta useissa romaaneissaan. Hänen esikoisteoksensa Ordinary People (suom. Samat kasvot peilissä, 1977, ja Tavallisia ihmisiä, 1981) oli pohjana Alvin Sargentin käsikirjoittamassa ja Robert Redfordin ohjaamassa draamaelokuvassa Tavallisia ihmisiä (1980), joka sai parhaan elokuvan Oscar-palkinnon. Samanlaista aihepiiriä käsittelevät myös Guestin romaanit Second Heaven (1982, suom. Toinen taivas, Tammi 1983) ja Errands (1997).Baenen, Jeff: Author Judith Guest savors success; 'Ordinary People' creator not always happy with Hollywood , The Columbian (Vancouver, WA) 1.8.2004. Vaatii HighBeam-tilauksen. Viitattu 15.6.2016. Guest on kirjoittanut myös käsikirjoituksen Sandy Smolanin ohjaamaan draamakomediaan Rachel River (1987) sekä rikosromaaneja kuten The Tarnished Eye (2004). Judith Guest suoritti bachelor-tutkinnon Michiganin yliopistossa vuonna 1958 ja työskenteli sitten opettajana 1970-luvun puoleenväliin asti, jolloin jättäytyi vapaaksi kirjailijaksi.Wood, Dave: A welcome Guest; Judith Guest - the Edina writer who soared to fame when her first novel, `Ordinary People,' became a bestseller and then an Oscar-winning movie - is back in bookstores with her first novel in nine years, another saga of a family coping with grief , Star Tribune (Minneapolis, MN) 7.1.1997. Vaatii HighBeam-tilauksen. Viitattu 15.6.2016. Judith Guestin isosetä oli Yhdysvalloissa 1900-luvun alkupuolella suosittu brittiläissyntyinen runoilija Edgar Guest (1881–1959). ==Lähteet== Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Vuonna 1936 syntyneet Luokka:Elävät henkilöt
Finsk Musikrevy

Finsk Musikrevy oli Helsingissä vuosina 1905–1907 ilmestynyt ruotsinkielinen musiikkilehti. ”Nuorten muusikkojen julkaiseman” Finsk Musikrevyn tavoitteena oli edistää kotimaista musiikinviljelyä, tehdä tunnetuksi suomalaisten säveltäjien teoksia, herättää kiinnostusta kansanmusiikkia kohtaan sekä julkaista arvosteluja ja uutisia. Sen toimittajina työskentelivät aluksi Axel von Kothen ja hänen jälkeensä Edvard Fazer vuonna 1905 sekä vuodesta 1906 Otto Andersson. Komeasti painettu lehti ilmestyi kahdesti kuukaudessa runsaan kahden vuoden ajan. ==Lähteet== ==Aiheesta muualla== * Finsk Musikrevy digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset musiikkilehdet Luokka:Suomalaiset ruotsinkieliset aikakauslehdet Luokka:1900-vuosikymmen
Tidning för Musik

Tidning för Musik oli Helsingissä vuosina 1910–1916 ilmestynyt ruotsinkielinen musiikkilehti. Musiikkitiedon popularisoimista varten perustettu Tidning för Musik pyrki käsittelemään aihettaan pieteetillä sekä välttämään henkilökohtaista mielivaltaa ja hyökkäilevää asennetta. Lehti nähtiin kokoavana toimijana muiden pienten keskusten – seurojen, yhdistysten, koulujen ja orkesterien rinnalla. Toimittajina työskentelivät Gösta Wahlström (1910–1912) sekä Otto Andersson ja Olof Wallin (1912–1916). Lehti lakkasi ensimmäisen maailmansodan aiheuttamiin taloudellisiin vaikeuksiin. ==Lähteet== ==Aiheesta muualla== * Tidning för Musik digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset musiikkilehdet Luokka:Suomalaiset ruotsinkieliset aikakauslehdet
Kytäjän koulu

Kytäjän koulu on Hyvinkään länsiosassa Kytäjärven rannalla Rytkönniemessä sijaitseva 73 oppilaan suomenkielinen alakoulu. Koulussa on alakoulun luokat 0–6. Kyläkoulun paikka on Hyvinkään vanhimpia, sillä Rytkönniemessä on toiminut koulu jo vuodesta 1874 lähtien. Koulun ympäristössä sijaitsee Suomen parhaimpien golfkenttien joukkoon lukeutuva Kytäjä Golf. == Lähteet == Luokka:Hyvinkään peruskoulut Luokka:Kytäjä
Martin koulu (Hyvinkää)

Martin koulu on Hyvinkään Martin kaupunginosassa toimiva noin 500 oppilaan suomenkielinen perusopetusta tarjoava koulu (luokka-asteet 1–9). Martin koulussa on alakoulu (1.-6.lk), keskitetyt erityisen tuen luokat (1.-9.lk), Peipopesän yksikkö (1.-9.lk) ja joustavan perusopetuksen ryhmät. ==Lähteet== Luokka:Hyvinkään peruskoulut
Martinkulman koulu

Martinkulman koulu on Hyvinkään Martin kaupunginosassa toimiva noin 115 oppilaan suomenkielinen erityiskoulu (luokka-asteet 1–9). Koulu sijaitsee samassa osoitteessa Martin koulun kanssa, joka on noin 420 oppilaan suomenkielinen alakoulu. ==Lähteet== Luokka:Hyvinkään peruskoulut
Nopon koulu

Nopon koulu on Hyvinkään eteläosan Nopossa toimiva noin 80 oppilaan suomenkielinen alakoulu (luokka-asteet 1–6). ==Lähteet== Luokka:Hyvinkään peruskoulut
Paavolan koulu

Paavolan koulu on Hyvinkään Paavolan kaupunginosassa toimiva noin 210 oppilaan suomenkielinen alakoulu (luokka-asteet 1–6). ==Lähteet== Luokka:Hyvinkään peruskoulut
Ridasjärven koulu

Ridasjärven koulu on Hyvinkään itäosan Ridasjärvellä toimiva noin 40 oppilaan suomenkielinen alakoulu (luokka-asteet 1–6). Ridasjärven koulu on Hyvinkään vanhin vielä toiminnassa oleva koulu. Noin 300 metriä Ridasjärven pohjoispuolella sijaitsevalta kyläkoululta on 10 kilometriä Hyvinkään keskustaan. ==Lähteet== Luokka:Hyvinkään peruskoulut
Näyttämötaide (lehti)

Näyttämötaide oli Helsingissä ja Hämeenlinnassa vuosina 1910–1913 ilmestynyt teatterialan aikakauslehti. Eero Alpin toimittama Näyttämötaide oli 1800-luvun ohjelmalehtisten jälkeen ensimmäinen suomalainen teatterilehti. Laajalle teatterinharrastajayleisölle tarkoitetun lehden kustantajaksi tuli vuoden 1911 lopussa kymmenen kuukauden tauon jälkeen Arvi A. Karisto. Suomalaisten teatterien ohjelmistoa ja näyttelijöitä esitelleen lehden ilmestyminen katkesi taloudellisiin vaikeuksiin. ==Lähteet== ==Aiheesta muualla== * Näyttämötaide digitoituna kansalliskirjastossa Luokka:Helsingin media Luokka:Hämeenlinnan media Luokka:Ilmestymästä lakanneet suomalaiset aikakauslehdet Luokka:Suomalaiset kulttuurilehdet
Yhdysvaltain asevoimien roomalaiskatolinen arkkihiippakunta

Yhdysvaltain asevoimien roomalaiskatolinen arkkihiippakunta on katolisen kirkon arkkihiippakunta, joka palvelee Yhdysvaltain asevoimissa työskenteleviä. Sen palveluksessa oli 359 pappia vuonna 2013. == Piispat ja arkkipiispat == * Patrick Joseph Hayes (1917–1919) * Francis Spellman (1939–1967) * Terence Cooke (1968–1983) * Joseph T. Ryan (1985–1991) * Joseph Thomas Dimino (1991–1997) * Edwin Frederick O'Brien (1997–2007) * Timothy Broglio (2007– ) == Lähteet == Roomalaiskatolinen arkkihiippakunta Luokka:Yhdysvaltain katoliset hiippakunnat
Radio Musa

Radio Musa on tamperelainen radiokanava. Kanava soittaa pääosin iskelmä- ja tanssimusiikkia aikuisikäisille. Sen taajuus on Tampereella 100,5 MHz, ja lisäksi kanavaa voi kuunnella myös Internetissä. Ensimmäinen Radio Musa toimi Tampereella vuosina 1989-1991.https://www.mediamonitori.fi/index.php/uutiset/radio/1598-radio- musa-25v Uusi Radio Musa sai radiotoimiluvan syksyllä 2013 ja aloitti vakituisen toimintansa maaliskuussa 2014. Kanava sai vakituisen toimiluvan vuosille 2014–2019. Siihen mennessä kanava oli toiminut määräaikaisilla toimiluvilla. Radio Musalla oli myös kolmen kuukauden tilapäinen toimilupa Helsingissä taajuudella 89,7 MHz syyskuusta marraskuuhun vuonna 2014. Radio Musan ohjelmia ovat muun muassa Päivän artisti, Tätä Suomi tanssii, Radiot Top 20 ja Rakentajaradio. Kanava lähettää STT:n radiouutisia arkisin kello 6-22 ja viikonloppuisin 8-22. Kanavalta tulee myös viihdeuutisia pitkin päivää. Kanavan omistaa Pentti Teräväinen, joka on tuttu Discopress yrityksestä. Musan laajaa ohjelmistoa juontavat ainakin studioisäntä Pentti Teräväinen, Teuvo Laine, Arto Grönroos, Aulikki Järvinen-Nummi, Dani Branthin, Aila-Inkeri Salama, Pekka Santonen ja Martti Kuurila. == Lähteet == == Aiheesta muualla == * http://www.hitit.fi/ Luokka: Suomalaiset radioasemat Luokka:Tampereen media Luokka:Vuonna 1989 perustetut radioasemat
Risto Rekola

Risto Tapani Rekola on hollolalainen kirjailija. Häneltä on julkaistu omakustanteena palindromiteokset Taasko hoksaat!, Ikävää, väki ja Naaraan.Muru ja Puru ähtäriläisissä maisemissa (Ähtärinjärven Uutisnuotta 13.9.2017) == Teokset == * Taasko hoksaat! (Luova Satupata, 2014, ISBN 978-952-998-535-7, kuvitus Kirsti Luova) * Ikävää, väki? (Mediapinta, 2015, ISBN 978-952-235-894-3) * Naaraan (Mediapinta, 2015, ISBN 978-952-235-941-4) * Muru ja Puru - satu lapsille ja aikuisille (BoD 2017, ISBN 978-951-568-148-5); runot: Tuija Kuha; kuvitus: Karoliina Tapiovaara. * Kun sutten joukkohon joutuu, niin ulvua täytyy - 26 000 suomenkielistä sananlaskua (BoD, 2020, ISBN 978-952-801-511-6). * Eesti vanasõnad, suurest korjandusest kokku põiminud M. J. Eisen, Eesti Kirjanduse Seltsi kirjastus Tartus, 1929, yli 2 500 virolaista sananlaskua, e-kirja, järjestänyt Risto Rekola (BoD 2021, ISBN 978-952-804-9807). * Kuu on nuarten miästen aurinko - 36 500 suomenkielistä sananlaskua (BoD, 2021, ISBN 978-952-805-0223). * Reheline koer ai katto päi silmi (osa 1, A-M) - 50 700 näytettä äidinkielemme rikkaudesta (BoD 2023, ISBN 978-952-800-4844). * Reheline koer ai katto päi silmi (osa 2, N-Ö) - 53 900 näytettä äidinkielemme rikkaudesta (BoD 2024, ISBN 978-952-804 8923). ==Lähteet== == Aiheesta muualla == * Luokka:Suomalaiset kirjailijat Luokka:Vuonna 1957 syntyneet Luokka:Elävät henkilöt
Pekka Laine (toimittaja)

Pekka Juhani Laine (s. 9. tammikuuta 1948 Hämeenkyrö) on suomalainen yhteiskuntatieteiden maisteri ja journalisti.Kuka kukin on 2007, s. 485. Helsinki 2006. ISBN 951-1-20606-0 Laine on työskennellyt toimittajana vuoteen 1992.Marmai.fi Suomen Journalistiliiton SJL:n puheenjohtaja hän oli 1992–2006.Journalistiliiton historia Laine on toiminut myös Radio- ja televisiotoimittajien liiton RTTL:n puheenjohtajana ja Pohjoismaiden journalistiliiton NJF:n puheenjohtajistossa. 1980-luvulla Laine kirjoitti ohella viihdekäsikirjoituksia muun muassa Hukkaputki-satiiriohjelmaan. Journalisti-lehden kolumnisti hän oli 1980–1991. Laine sai Journalistiliiton ansiomerkin 2006. Hän on SJL:n ja RTTL:n kunniajäsen. == Teoksia == * Nuotiolla (Gummerus 2014) – tietokirja yhdessä Pertti Rovamon kanssa * Silakkakirja (Gummerus 2016) – tietoa ja ruokaohjeita. == Lähteet == Luokka:Suomalaiset toimittajat Luokka:Vuonna 1948 syntyneet Luokka:Elävät henkilöt Luokka:Suomalaiset tietokirjailijat
Arto Nieminen (toimittaja)

Arto Nieminen (s. 31. joulukuuta 1957) on toimittaja ja Suomen Journalistiliiton entinen puheenjohtaja. Hän toimi tehtävässä vuosina 2006–2014. Nieminen on työskennellyt toimitussihteerinä Virkamiesten ja toimihenkilöiden yhteisjärjestön VTY:n lehdessä 1985–1988. Hän työskenteli työmarkkinatoimittajana Yleisradion Radiouutisissa 1989–2004 ja politiikan toimittajana TV2:n Ajankohtaisessa kakkosessa 2004–2006. Hänet valittiin Journalistiliiton puheenjohtajaksi vuonna 2006Korhonen, Johanna: Kenttä kutsuu. Journalisti 12/2006., ja siitä tehtävästä hän palasi Yleisradion palvelukseen vuonna 2015. Nieminen sai Journalistiliiton ansiomerkin vuonna 2015.Kilpeläinen, Jaakko: Liiton ansiomerkin sai mm. ex-puheenjohtaja Arto Nieminen 10.12.2015. Suomen Journalistiliitto. == Lähteet == Luokka:Suomalaiset toimittajat Luokka:Vuonna 1957 syntyneet Luokka:Elävät henkilöt Luokka:Suomalaiset politiikantoimittajat
Vehkalampi (Ikaalinen)

Vehkalampi on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vehkalampi on osa Juurijärven-Hulppojärven valuma-aluetta. == Maantietoa == Lammen pituus on 700 metriä, leveys 200 metriä ja sen pinta- ala on 7,3 hehtaaria. Se sijaitsee yhdystie 2764 ja Eränmaan selänteen välissä. Siihen laskee kymmenen suo-ojaa ympäröivistä metsistä ja viereiseltä suolta. Oma laskuoja lähtee lammen koillispäästä ja se laskee kilometrin mittaiseksi kaivettuna ojana Hulppojärven eteläpään lahdenpohjukkaan. Rantaviivan pituus on 1,5 kilometriä. Puolet rannasta on suota ja rantaan on rakennettu kolme vapaa-ajan asuntoa, joille johtaa tiet yhdystieltä 2764. == Lähteet == Luokka:Juurijärven–Hulppojärven valuma-alue Luokka:Ikaalisten järvet Luokka:Sisättö
Kaamosjazz

Kaamosjazz on Euroopan unionin pohjoisin ja yksi Suomen vanhimmista jazztapahtumista, joka järjestetään vuosittain Saariselällä ja Inarissa. Kaamosjazzin tarjonta sisältää iltakonsertteja, jameja sekä saamelaismusiikkipainotteisen illan Saamelaiskulttuurikeskus Sajoksessa. Vuoden 2017 Kaamosjazz järjestetään 23.-26. marraskuuta. == Historia == Ensimmäisen kerran Kaamosjazz-tapahtuma järjestettiin vuonna 1981, jolloin tapahtumapaikkana toimi Tankavaaran Wanhan Vaskoolimiehen kahvila. Tapahtuman perustajina olivat Yleisradio ja paikallisten matkailuyritysten yhteistyöryhmä. Myös Ruotsin ja Tanskan yleisradioyhtiöt lähettivät tapahtumaan omien maidensa muusikoita. Vuoden 1981 festivaali käsitti vain kolme ravintolakonserttia. Esiintyjinä olivat Paroni Paakkunaisen Big Band, Nono Söderberg trio, Nils-Aslak Valkeapää, Ailu Gaup ja Ylen yhteispohjoismainen Workshop. Radion Yleisohjelma radioi myöhäisillan konsertteja suorina lähetyksinä. Tapahtuma on kasvanut ja kehittynyt vuosien varrella talkoolaisten suosiollisella avustuksella. Vuonna 2011 Kaamosjazz ry luovutti tapahtuman vetovastuun Pohjois-Lapin Matkailu Oy:lle (nyk. Inari- Saariselkä Matkailu Oy), joka on jatkanut Jazzien järjestämistä. Kaamosjazzien taiteellisena johtajana on toiminut vuosina 2013-2016 suomalainen klassiseen musiikkiin erikoistunut toimittaja, tuottaja ja kulttuurivaikuttaja Aarno Cronvall. Vuonna 2017 tuottamisesta on vastuussa raahelainen Tuupa Records. == Konserttipaikat == Konsertteja on järjestetty Lapland Hotel Riekonlinnassa, Kaunispään Huipulla, Ravintola Petronellassa, Saariselän tunturikappelissa, Ivalon yläasteella, Hotelli Kultahipussa, Saamelaiskulttuurikeskus Sajoksessa ja Saariselän rinnekeskuksessa. == Esiintyjät == Vuoden 2016 Kaamosjazz esiintyjät * Paula Koivuniemi yhtyeineen * DDT - Down Town Dixie Tigers * Buba Wii Aa ja Susanna Veldi yhteistyössä Sibelius-Akatemian jazzosaston kanssa * Antti Sarpila Swing Band * Veikko Hakkarainen - Esa Pethman Quartet * Kalle Ahlbäck Swingin' Five * Jazz Partout * Niillas Holmberg & Šuvvaboját plays Veijo Länsman == Lähteet == Luokka:Jazztapahtumat Suomessa Luokka:Inarin tapahtumat == Aiheesta muualla == * Kaamosjazz
Alkohologia

Alkohologia on oppi alkoholista ja sen vaikutuksista.Pieni tietosanakirja Helsingin yliopistossa järjestettiin alkohologian kursseja, jonka suorittanut voimistelunopettaja sai antaa raittiusopetusta kouluissa terveysopin yhteydessä. Voimistelunopettajien koulutuksessa alkohologia tuli pakolliseksi vuonna 1911 annetulla määräyksellä.s. 7, 10, 12–13 SVT: IX. Alamainen kertomus lukuvosina 1908–1911 Nykyisin alkohologia kuuluu yliopistossa oikeuslääketieteen erikoistumisohjelmaan.Erikoislääkärikoulutusopas 2015–2017 Sosiaalialkohologia on kuulunut sosiaalihuoltajan tutkintoon yhtenä oppiaineena.Thony Valli, pro gradu, s. 94, Tampereen yliopisto 2015 Leo Harmaja oli Helsingin yliopiston voimistelulaitoksen sosiaalialkohologian opettaja 1919–1947.Kuka kukin oli, Wikisource ==Lähteet== Luokka:Alkoholi Luokka:Sosiologia
Mansikkamäen koulu

Mansikkamäen koulu on Kouvolassa, Pikku-Palomäellä sijaitseva peruskoulun ala- aste. Se on harmaa puurakennus, joka valmistui vuonna 2014. Koulu rakennettiin vuonna 2014 lakkautettujen Tornionmäen, Kankaan ja nykyisen koulun vieressä sijainneen Mansikka-ahon koulun tilalle. Koulussa opiskelee noin 530 oppilasta luokilla 1–6, kaupungin autismikirjojen luokilla, sekä suomen kieltä osaamattomille maahanmuuttajille tarkoitetussa valmistavassa luokassa. Henkilökuntaa koulussa on yhteensä 80. Koulun rehtorina toimii Pekka Lipiäinen ja apulaisrehtorina Annamari Pakarinen. Vuonna 2016 koulussa oli 533 oppilasta.Suomen peruskoulujen oppilasmäärät vuonna 2016 opetuksen järjestäjän mukaan Mansikkamäen koulu on Suomen suurin puurakenteinen koulu. Investoinnin suuruus oli 10,9 miljoonaa euroa. Koulun pääsuunnittelijana on arkkitehti Timo Koljonen. Koulun arkkitehtuuria on kuvailtu vaativaksi muun muassa kattorakennelman yli 600 erilaisen ristikkotyypin takia. Koulun välipohjissa on käytetty kipsiä sekä osin betonia tärinän poistamiseksi. Myös väestönsuojat, hissikuilut sekä poistumisteiden kuilut ovat betonia. Rakennuksen ulkokuori sekä räystäslinjat ovat pidettynä yksinkertaisena kaupunkikuvallisista syistä. Koulun sisäpihan seinät ovat maalattu värikkäästi. Sisätiloissa puuta näkyy tammiviiluisissa väliovissa ja käytävien lautapaneeleissa. Luokkatilat ovat toteutettu yhdistettävinä. Koulussa ei ole lainkaan ruokalaa, vaan ruokala sijaitsee viereisessä Mansikka-ahon keskuskeittiössä. Keskuskeittiö on kuitenkin määrä purkaa lähivuosina ja sen tilalle rakennetaan koulun laajennusosa, jossa ruokala sijaitsee. Koulussa ei myöskään ole liikuntasalia, vaan oppilaat käyttävät viereisen Mansikka-ahon urheiluhallin tiloja.Kouvolan sanomat 13.11.2018 == Lähteet == == Aiheesta muualla == * Mansikkamäen koulu luokka:Kouvolan peruskoulut
Pohjois-Lontoon derby

Pohjois-Lontoon derby on jalkapallon derby-ottelu, jossa kohtaavat englantilaiset seurat Arsenal FC ja Tottenham Hotspur FC. Molemmat seurat ovat kotoisin maan pääkaupungista Lontoosta, ja kuuluvat Englannin menestyneimpiin seuroihin. Arsenal ja Tottenham ovat toisiensa pahimpia vihollisia, ja joukkueiden väliset ottelut tunnetaan yhtenä Englannin kovimmista derby- otteluista. == Tilastot == Arsenal ja Tottenham ovat kohdanneet vuoden 1909 jälkeen virallisissa otteluissa 183 kertaa: Kilpailu Ottelut Arsenalin voitot Tasan Tottenhamin voitot Liiga / 1. divisioona 163 67 46 50 FA Cup 6 4 0 2 Liigacup 14 8 3 3 Community Shield 1 0 1 0 Yhteensä 183 78 49 55 Päivitetty kauden 2015–2016 jälkeen. Luokka:Lontoon jalkapallo Luokka:Jalkapallon derby- ottelut
Pekka Jänhiä

Pekka Jänhiä (aiemmat sukunimet Travnikoff ja Bogdanoff,Elfvengren & Laidinen 2012, 325 10\. joulukuuta 1895 – 19. toukokuuta 1959) oli Suomen puolustusvoimia 1920-luvulta lähtien palvellut tiedustelu-upseeri. Jänhiän vanhemmat olivat kuvanveistäjä Aleksanteri Travnikoff ja kotirouva Maria Travnikoff o.s. Kotoluoma. Jänhiä suoritti asevelvollisuuttaan Travnikoff- nimisenä Venäjän armeijassa vuodesta 1916 lähtien ja taisteli Itävallan ja Romanian rintamilla ensimmäisessä maailmansodassa.Kosonen 2001, 137 Lokakuun vallankumouksen aikaisissa oloissa Travnikoff jätti palaamatta lomalta yksikköönsä ja jäi itsenäistyvään Suomeen. Travnikoffin salaisen toiminnan alkuna voidaan pitää osallistumista aseiden salakuljetukseen Pietarista Viipurin suojeluskunnalle. Hän osallistui Suomen sisällissotaan valkoisten puolella ja oli mukana taisteluissa Vuoksen rintamalla Ravanttilassa, Korvenkylässä ja Antrean rintaman selustassa Jänhiälässä.Sisällissodan pikku jättiläinen 2009, 183 Jänhiälässä hän haavoittui vaikeasti. Pekka Jänhiä toimi yleisesikunnan tiedustelussa ja johti tiedusteluorganisaation Toimisto V:n eli Tilastotoimiston Sortavalan alatoimistoa vuorotellen Jonne Aikomuksen kanssa. Jänhiä oli toimiston johdossa ainakin vuonna 1924 ja uudelleen vuodesta 1936 lähtien, jolloin Aikomus toimi hänen apulaisenaan.Elfvengren & Laidinen 2012, 126 Jänhiän palvelus Yleisesikunnan Tilastotoimistossa ja Puolustusvoimain Pääesikunnan Ulkomaaosastossa on merkitty alkaneeksi 17. syyskuuta 1930.Kosonen 2001, 140 Jänhiällä oli alatoimistossa vastuullaan asiamiehiä (vakoilijoita), jotka hän apulaisineen oli valinnut ja jotka raportoivat hänelle henkilökohtaisesti. Epäilyttävissä tapauksissa asiamiehen lähetti ja raportit otti turvallisuussyistä vastaan välikäsi.Kosonen 2001, 91, Kosonen 2004, 73-75, 90 Vuonna 1937 Jänhiän asema tilastotoimiston virkahierarkiassa oli toinen vanhempi toimistoupseeri.Elfvengren & Laidinen 2012, 243 Kesällä 1939 Jänhiä sai apulaisekseen Sortavalan alatoimistoon luutnantti Into Kuismasen.Kosonen & Ruotsalainen 2015, 50 Alatoimistosta muodostettiin vahvuutta lisäten Kollaan rintamalla toimiva Osasto Kuisma, jonka keskeinen toimintamuoto olivat rintaman eteläsivustaa varmistavat hiihtopartiot.Mäkelä 1966, 11 Jatkosodan aikana Jänhiä hallinnoi huoltopäällikkönä tiedustelujaoksen, muun muassa kaukopartio-osasto Erillinen pataljoona 4:n, huoltoa hoitavaa talousjaosta. Hänet tunnettiin raha-asioissa tunnollisena ja pikkutarkkana upseerina.Käkönen 1970, 165Kosonen 2001, 138 Talousjaoksesta muodostettiin 1944 itsenäinen toimisto.Heiskanen 1988, 165 Jänhiä palveli puolustusvoimia vuoteen 1950 asti, jolloin virkaiän tultua täyteen siirtyi eläkkeelle majurin arvoisena. ==Katso myös== * Jonne Aikomus * Toivo Salokorpi ==Lähteet== * * * * * * ===Viitteet=== Luokka:Suomalaiset upseerit Luokka:Vuonna 1895 syntyneet Luokka:Vuonna 1959 kuolleet
Falcon 9 laukaisu 26

Falcon 9 laukaisu 26 oli SpaceX:n Falcon 9 Full Thrust -kantoraketin laukaisu, joka vei ABS 2A ja Eutelsat 117 West B -tietoliikennesatelliitit supersynkroniselle geostationaariselle siirtoradalle. Falcon 9 -raketti laukaistiin onnistuneesti Cape Canaveral Air Force Stationin laukaisukompleksi 40:ltä 15. kesäkuuta 2016 kello 14.29 UTC-aikaa. == Laukaisu == Falcon 9 -raketin ensimmäinen vaihe saapui laukaisupaikalle muutamia tunteja edellisen Thaicom 8 -satelliitin laukaisun jälkeen 27. toukokuuta 2016. Rakettivaiheen maakoekäyttö SpaceX:n Texasin McGregorissa oli suoritettu laukaisupaikalle saapumista edeltävällä viikolla. Laukaisua edeltävä ensimmäisen vaiheen moottorien muutamien sekunnin maakoekäyttö suoritettiin onnistuneesti 13. kesäkuuta. Raketin ensimmäinen laukaisuyritys tarkentui 15. kesäkuuta kello 14.29 UTC-aikaa auenneeseen 44-minuuttiseen aikaikkunaan. Raketin polttoainesäiliöiden täyttö käynnistyi suunnitellusti noin 35 minuuttia ennen laukaisua. Falcon 9 Full Thrust -raketin moottorit käynnistettiin kolme sekuntia ennen laukaisua. Raketti nousi Cape Canaveral Air Force Stationin laukaisukompleksi 40:ltä kello 14.29 UTC-aikaa, yhdeksän Merlin 1D -moottorin saavutettua halutun tehon. Ensimmäinen vaihe sammutettiin kaksi minuuttia ja 36 sekuntia lennon alun jälkeen. Toinen rakettivaihe irtautui ensimmäisestä kolme sekuntia myöhemmin, ja sen Merlin 1D Vacuum -moottori käynnistyi kahdeksan sekuntia irtautumisen jälkeen. Satelliittia nousun aikana suojannut nokkakartio irtautui 47 sekuntia toisen vaiheen käynnistämisen jälkeen. Ensimmäinen rakettivaihe kääntyi ympäri paineistettua typpeä käyttävien pienten ohjausmoottorien avulla ja jatkoi ballistisella radalla kohti noin 680 kilometriä Floridan rannikolta sijaitsevaa ASDS-lauttaa Of Course I Still Love You. Rakettivaihe jätti ensimmäisen jarrutuspolton () tekemättä vähäisempien polttoainevarantojensa takia ja jatkoi ballistisella radalla kohti Atlantilla odottavaa laskeutumisalustaa. Ensimmäinen vaihe teki myöhemmin ensimmäisen, kolmea moottoria käyttävän 20-sekuntisen paluupolttonsa (engl. re-entry burn). Tätä seurasi varsinainen laskeutumispoltto, joka tehtiin alkuun kolmella moottorilla, joista kaksi sammutettiin hieman ennen laskeutumista. Laskeutumispolton kolmimoottorisen osan aikana yksi moottoreista oli toiminut vajaateholla, minkä seurauksena rakettivaihe teki kovan laskeutumisen lautalle ja tuhoutui. Toinen vaihe saavutti pysäköintiradan kuuden minuutin ja 35 sekunnin polton jälkeen. Satelliitit ja rakettivaiheen pysäköintiradalta siirtoradalle vienyt 64 sekunnin poltto tapahtui 16 minuuttia ja 32 sekuntia myöhemmin. ABS 2A -satelliitin päälle asennettu Eutelsat 117 West B -satelliitti irtautui ensimmäisenä rakettivaiheesta noin kolme ja puoli minuuttia moottorin sammuttamisen jälkeen. ABS 2A irtautui viittä minuuttia minuuttia myöhemmin. Falcon 9 -raketin toinen vaihe jäi satelliittien irtautumisen jälkeen hyvin elliptiselle kiertoradalle. == Katso myös == *Luettelo Falcon-rakettiperheen laukaisuista == Lähteet == == Aiheesta muualla == Luokka:Vuoden 2016 avaruustoiminta
Pohjoispuiston koulu

Pohjoispuiston koulu on Hyvinkään Parantolan kaupunginosassa toimiva noin 550 oppilaan suomenkielinen yläkoulu (luokka-asteet 7–9). Koulurakennus on rakennettu vuona 1961. Sen suunnittelija on arkkitehti Keijo Petäjä. Koulu on toiminut vuodesta 1995 saakka yläasteena. Aiemmin koulu oli myös lukio. pohjoispuistonkoulun oppiaineet Biologia Oppilaanohjaus Elämänkatsomustieto Englanti Monialaiset projektit Fysiikka Historia VALINNAISAINEET Kemia Espanja Kotitalous Kotitalous Kuvataide Kuvataide Käsityöt Käsityö Liikunta Liikunta Maantieto Rahataidot Matematiikka Ranska Musiikki Ruotsi Saksa Terveystieto Uskonto Yhteiskuntaoppi Äidinkieli ja kirjallisuus​ ==Lähteet== Luokka:Hyvinkään peruskoulut
Puolimatkan koulu

Puolimatkan koulu on Hyvinkään Kirjavatolpan kaupunginosassa toimiva noin 600 oppilaan suomenkielinen yhtenäiskoulu (luokka-asteet 1–9). Koulussa on toiminut vuoden 2018 syksystä alkaen kielipainoitteinen luokka. Koulun pohjoispuolella sijaitsee Puolimatkan hautausmaa siunauskappeleineen. ==Lähteet== Luokka:Hyvinkään peruskoulut
Svenska skolan i Hyvinge

Svenska skolan i Hyvinge on Hyvinkään Viertolan kaupunginosassa toimiva noin 50 oppilaan ruotsinkielinen alakoulu (luokka-asteet 1–6). ==Lähteet== Luokka:Hyvinkään peruskoulut
Uudenkylän koulu (Hyvinkää)

Uudenkylän koulu on Hyvinkään kaakkoisosan Uudessakylässä toimiva runsaan 40 oppilaan suomenkielinen alakoulu (luokka-asteet 1–6). Kyläkoululta on maanteitse noin kolme kilometriä lounaassa sijaitsevaan Tuusulan Jokelan taajamaan ja noin 13 kilometriä luoteessa olevaan Hyvinkään keskustaan. ==Lähteet== Luokka:Hyvinkään peruskoulut
Kupari(I)syanidi

Kupari(I)syanidi (CuCN) on kupari- ja syanidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä ja päällystettäessä metalleja elektrolyyttisesti kuparilla. ==Ominaisuudet== Huoneenlämpötilassa kupari(I)syanidi on valkoista tai kellertävää tai harmahtavaa kiteistä ainetta. Yhdisteen rakenne koostuu lineaarisesti toisiinsa koordinoituneista kupari- ja syanidi-ioneista, jotka muodostavat koordinaatiopolymeerin. Kupari(I)syanidi on veteen liukenematonta eikä liukene orgaanisiinkaan liuottimiin. Sen sijaan se muodostaa kompleksi- ioneja ammoniakkiliuosten kanssa ja syanidiliuoksissa muodostuu kompleksisia syanokupraatti-ioneja kuten [Cu(CN)2]-, [Cu(CN)3]2- ja [Cu(CN)4]3-. Muiden syanidien tavoin kupari(I)syanidi on erittäin myrkyllistä.Ernst Gail, Stephen Gos, Rupprecht Kulzer, Jürgen Lorösch, Andreas Rubo, Manfred Sauer, Raf Kellens, Jay Reddy, Norbert Steier & Wolfgang Hasenpusch: Cyano Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2011. Viitattu 15.6.2016Steven H. Bertz, Edward H. Fairchild & Karl Dieter: Copper(I) Cyanide, e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 15.6.2016 ==Valmistus ja käyttö== Kupari(I)syanidia voidaan valmistaa saostamalla kupari(II)suolan, esimerkiksi kuparisulfaatin, vesiliuoksesta happamissa olosuhteissa vetysyanidin tai syanidien avulla. Reaktiossa syntyy ensin epästabiilia keltaista kupari(II)syanidia, joka hajoaa kupari(I)syanidiksi ja disyaaniksi. Disyaanin muodostuminen voidaan estää lisäämällä reaktioseokseen pelkistimeksi natriumvetysulfiittia. :CuSO4 \+ 2 NaCN → Cu(CN)2 \+ Na2SO4 :2 Cu(CN)2 \+ 2 CuCN + C2N2 :2 CuSO4 \+ 2 NaCN + NaHSO3 \+ H2O → 2 Cu(CN)2 \+ 3 Na2HSO4 Kupari(I)syanidia käytetään päällystettäessä muita metalleja elektrolyyttisesti kuparilla. Yhdistettä käytetään myös niin kutsuttujen antifoulingmaalien valmistukseen, katalyyttinä polymeerien valmistuksessa sekä lääkkeiden ja maatalouskemikaalien valmistukseen. Se toimii reagenssina muun muassa Sandmeyer-reaktioissa ja siitä valmistetaan kuparin organometalliyhdisteitä.Mordechay Schlesinger: Electroplating, Kirk-Othmer Encyclopedia of Chemical Technology, John Wiley & Sons, New York, 2004. Viitattu 15.6.2016 ==Lähteet== Luokka:Kupariyhdisteet Luokka:Syanidit